437.66 REGOLI DWAR METODI GĦAT-TEĦID TA’ KAMPJUNI U METODI TA’ ANALIŻI GĦALL-KONTROLL UFFI~JALI TAL-LIVELLI TA~-ĊOMB, KADMJU, MERKURJU U 3-MCPD FL-GĦALF L-AVVIŻ LEGALI 98 ta’ l-2005. L-AVVIŻ LEGALI 98 ta’ l-2005. 1. Titolu u skop. (1) It-titolu ta’ dawn ir-regoli huwa Regoli dwar Metodi għat-Teħid ta’ Kampjuni u Metodi ta’ Analiżi għall-Kontroll Uffiċjali tal-Livelli taċ-Ċomb, Kadmju, Merkurju u 3-MCPD fl-Għalf. (2) L-iskop ta’ dawn ir-regoli huwa l-implimentazzjoni tar-regoli li jinsabu taħt id-Direttiva tal-Kunsill ta’ l-Unjoni Ewropea 2001/22/KE dwar il-metodi għat-teħid ta’ kampjuni u l-metodi ta’ analiżi għall-kontroll uffiċjali tal-livelli taċ-ċomb, kadmju, merkurju u 3-MCPD fl-għalf. Tifsiriet. 2. Għall-iskop ta’ dawn ir-regoli, u sakemm il-kuntest ma’ jirrikjedixmod ieħor: " l-awtorità kompetenti " tfisser is-Servizzi Veterinarji ta’ Malta skond kif provdut taħt l-artikolu 2 ta’ l-Att dwar is-Servizzi Veterinarji; Kap. 437. Kap. 437. " l-ammont tal-kampjun " tfisser it-total kombinat tal-kampjuni inkrimentali kollha meħudin mill-lot jew mis-sublott; "kampjun inkrimentali " tfisser il-kwantità tal-materjal meħud minn post wieħed mill-lott jew mis-sublott; "kampjun mil-laboratorju " tfisser il-kampjun intiż għall-laboratorju; " il-Komunità " tfisser il-Komunità Ewropea skond kif stabbilita taħt it-Trattat li jwaqqaf il-Komunità Ewropea; " il-Kummissjoni " tfisser il-Kummissjoni Ewropea; "lott" tfisser kwantità identifikabbli ta’ ikel ikkonsenjat mill-veterinarju uffiċjali li għandu jkollu karatteristiċi komuni, bħall-oriġini, il-varjetà, it-tip ta’ pakkettjar, min jippakkja, min jikkonsenja jew il-marki. Fil-każ tal-ħut, ank id-daqs tal-ħut għandu jiġi mqabbel; "pajjiż terz " tfisser Stat li ma huwiex membru tal-Komunità Ewropea; " is-Servizzi Veterinarji " tfisser l-awtorità kompetenti f’Malta skond l-artikolu 2 ta’ Att dwar is-Servizzi Veterinarji; "Stat Membru’’ tfisser Stat li huwa Membru tal-Komunità Ewropea; Kap. 437. Kap. 437. "sublott " tfisser il-parti speċifika minn lott a kbar sabiex jiġi applikat il-metodu tat-teħid tal-kampjuni fuq dik il-parti magħzula. Kull sublott għandu jkun fiżikament separat u identifikat. 3. Teħid ta’ kampjuni għal kontrolli uffiċjali. Malta għandha tieħu l-miżuri neċessarji kollha sabiex jiġi żgurat li t-teħid tal-kampjuni għall-kontroll uffiċjali tal-livelli taċ-ċomb, kadmju, merkurju u 3-MCPD fl-għalf għandhom isiru skond il-metodi deskritti fl-Iskeda I. 4. Preparazzjoni ta’ kampjuni u metodi ta’ analiżi. Malta għandha tieħu l-miżuri kollha neċessarji sabiex tiżgura ill i l-preparazzjoni ta’ kampjuni u l-metodi għall-analiżi użati għall-kontroll uffiċjali tal-livelli taċ-ċomb, kadmju, merkurju u 3-MCPD fl-għalf huma konformi mal-kriterji deskritti fl-Iskeda II. 5. Meta Malta t adotta dawn id-disposizzjonijiet, id-disposizzjonijiet għandu jkun fihom referenza għal dawn ir-regoli jew għandu jkollhom referenza bħal dik fil-waqt tal-publikazzjoni uffiċjali tagħhom. Il-proċedura għal dik ir-referenza għandha tkun dik li tkun tapplika f’Malta.